ming030890/wiki-yue-high-quality huggingface dataset:
和菓子

和菓子（粵拼：wo4 gwo2 zi2），係一類日本式甜品，原料包括食糖、糯米粉、小麥粉整成嘅粉糰，賣相骨子。
台灣學呢啲

《台灣學呢啲》（英文：All-You-Can-Learn In Taiwan）係香港電視廣播有限公司嘅真人騷節目，由施焯日、蔡景行、林映暉做主持，去臺灣報讀特色課程。節目喺2023年7月24號到8月4號逢禮拜一到五20:30到21:00喺J2播。
台灣居住正義問題

臺灣居住正義，是指台灣對於高房價無法保有自由居住權所進行的相關運動。最早發生於1989年「無殼蝸牛運動」，但隨著房價持續不合理高漲也引發民眾對於政府體制的不滿。近年，呢個社會問題亦繼續有唔同政黨關心。

時代力量
時代力量一直關注台灣樓價問題，2022年底曾經提出《平均地權法案》同埋《租賃住宅市場發展及管理條例》，但被民進黨黨團阻擋，之後時代力量立委邱顯智就批評，民進黨係因應建商嘅聲音，而在意限制建商囤房條款，亦唔肯採取稅務改革，反而一直採取補貼政策，無法解決問題。
喺2023年6月，佢地公布一項民意調查指出，有77%民眾支持開徵「空屋稅」，希望政府盡快落實。喺2023年10月，時代力量黨團提出多屋重稅、出租免徵、偏鄉免計三大原則，以求精準打擊到真正嘅囤房閒置房屋大戶，落實居住正義。

國民黨
國民黨喺2023年4月批評執政嘅蔡英文喺2012年選總統嗰陣訴諸好多彷彿相關政策，但好多變做空頭支票。
台灣基進

台灣基進（簡稱基進黨，英文：Taiwan Statebuilding Party，縮寫TSP）而家係台灣嘅政黨之一。主張臺灣本土化、臺灣主體性、臺灣獨立。
台灣大哥大

台灣大哥大股份有限公司（英語：Taiwan Mobile Co., Ltd.，縮寫：TWM，簡稱台灣大哥大、台灣大、台哥大），係台灣第二嘅電信服務企業。由富邦集團投資經營，擁有全區WCDMA（3G）以及LTE（4G）頻率執照。
台灣大哥大電信資費代收處標示牌，上題「0935·0939台灣大哥大」字樣上有台灣大哥大第一代商標。
台灣大哥大數位生活台北文創直營服務中心，位於台灣台北市信義區菸廠路80號
台灣大哥大內湖光電直營服務中心，位於臺灣臺北市內湖區瑞光路498號。
台灣團結聯盟

台灣團結聯盟，簡稱台聯，2001年8月12號成立。創黨嗰時，主要係由國民黨入面李登輝嘅本土派系組成。當時李登輝因為國民黨輸咗總統大選而要落台，為咗保存勢力，佢就透過自己嘅子弟兵組成新政黨。不過李登輝冇入到黨，皆因喺組黨期間，甚至到成立嗰時，佢都重係國民黨黨員。後來國民黨因為佢同台聯行得太埋先至兜佢出黨。李登輝喺台聯嘅角色其實係「精神領袖」。

理念
台聯係主張台獨嘅泛綠政黨，立場比起民進黨重要硬淨。所以有啲深綠嘅人會由民進黨過檔嚟台聯呢邊。
台灣民宿

《台灣民宿》（Taiwan Minsu），係香港 NowTV 製作嘅旅遊節目，目的係擺脫香港人對臺灣嘅表面印象，希望透過走訪唔同民宿嘅文化，去深度認識臺灣。節目由朱汶欣主持，共有兩輯。

播出時間
第一輯《台灣民宿》（又叫 Taiwan Motel Travelodge），2013年5月24號至7月12號，逢星期五晚9點30分至10點喺Now觀星台播出，總共有10集。重播就喺2015年4月20號至6月22號，逢星期一晚9點30分至10點。ViuTV就喺2016年10月28號至12月30號，逢星期五12:20-12:55（8月26號起改為12:30-13:00）播出，逢星期一05:30-06:00重播。
第二輯名為《台灣民宿 貳》（Taiwan Minsu 2），Now觀星台喺2014年2月6號至4月25號，逢星期五晚9點30分至10點播出，總共有12集。重播就喺2015年7月7號至9月15號，逢星期二晚9點30分至10點。ViuTV就喺2017年6月23號至9月8號，逢星期五上午12點30分至下午1點播出。

第一輯
走訪新北市九份、宜蘭縣、花蓮縣，同埋臺中市嘅一啲民宿。除咗介紹民宿嘅建築、環境同埋理念之外，同時會介紹民宿周邊區域嘅美食店、工藝店，同埋特色設施。

第二輯
呢一輯更深入走訪，包括嘉義縣阿里山同埋奮起湖、屏東縣墾丁同埋周邊、臺南市多處。同上一輯一樣，除咗介紹民宿文化特色之外，同時會介紹民宿周邊地區嘅特色。
台灣同烏克蘭關係

台灣同烏克蘭關係，喺國際關係嘅層面上，暫時仲未有正式嘅外交關係。雖然台灣試圖喺1992年同2005年尋求同烏克蘭建立外交關係:4–7, 14–15，但係被中國政府阻撓，兩次都冇結果。
因為台灣喺烏克蘭並冇代表處，領事館嘅問題一向都係交畀另外一國嘅代表處處理，呢個本來係位於莫斯科嘅代表處，但係由於俄羅斯入侵烏克蘭，2022年2月26日開始已經暫時將代表權交咗畀位於華沙嘅台北代表處。
駐華沙台北代表處
維基文庫有原文：
United Nations General Assembly Resolution 2159
台灣山步行

《台灣山步行》（英文：Taiwan x Trekking），前名《台灣X山步行》，係MakerVille製作製作嘅遊埠節目，由節目主持去到臺灣介紹行山熱門地點。節目有兩輯：第一輯由岑樂怡（阿妹）聯同台灣旅遊達人陳晏瑋（阿瑋）主持，2020年2月16號到4月19號逢禮拜日22:30-23:00播；第二輯（《台灣山步行2》）由吳蚊蚊主持，2022年11月6號到2023年2月5號逢禮拜日20:00－20:30播。

節目調動
第二輯
2022年11月27號：由於17:15-20:15同20:15-20:45分別播《FIFA世界盃2022 — 日本 對 哥斯達黎加》同《新聞報道》，所以暫停播映。
2022年12月18號：由於配合FIFA世界盃直播安排，20:00-21:00改播《Chill Club》，所以暫停播映。
但電視台網上重溫就錯誤如期喺當晚上傳咗延遲播映嘅一集，變成網上率先首播，而因為之後兩個禮拜咁啱都停播，所以網上首播比電視首播足足早咗成三個禮拜。
2022年12月25號：由於19:30-20:30播《2022 香港大事回顧》，所以暫停播映。
2023年1月1號：由於20:00-00:30轉播《2022年度叱咤樂壇流行榜頒獎典禮》，所以暫停播映。
劉亞男

劉亞男（簡化字：刘亚男，1980年9月29號—）係中華人民共和國女子排球員。
劉五性

劉五性，係大韓民國嘅一個男藝人同埋演員。
劉亞仁

劉亞仁（粵拼：lau4 aa3 jan4，1986年10月6號—），係大韓民國嘅一個男藝人同埋演員。
劉亦淳

劉亦淳（英文：Joy Liu，1998年7月13號—）係香港邵氏兄弟前女藝人。四川達州出世，自細熱愛表演，高中時喺四川省藝術學校表演系學習，2015年考入四川電影電視學院繼續學習表演。
2017年6月，劉亦淳加入《風雲音樂劇》劇組，識到該劇主演嘅鄭丹瑞。2018年3月20號《香港電影節》，劉亦淳簽約「TVB邵氏鄭丹瑞工作室」，成爲旗下藝人。
劉仕傑

劉仕傑（1980年2月9號—），臺灣屏東縣麟洛鄉人，時代力量政治人物，而家係時代力量國際部主任、2022士林北投區市議員候選人。
佢曾經做過中華民國外交部歐洲司中東歐科科長，擁有十年外交經歷，曾派駐中華民國駐帛琉大使館同駐洛杉磯台北經濟文化辦事處 。

選舉經歷
佢曾經代表社會民主黨參選2018年中華民國直轄市議員及縣市議員選舉 ，係中華民國外交部有史以來第一位參與選舉嘅外交人員，後因多次以現職公務人員身分發表政治言論，引起一啲爭議，喺2019年9月12號辭去外交部職務。

關注議題
佢喺2022年參選嘅時候提出五大政策，包括雙語教學、交通安全、居住正義、親子友善同埋運動樂活。
劉些寧

劉些寧，係大韓民國、中國嘅一個女藝人同埋歌手。
單機遊戲

單機遊戲（standalone game）指淨係用一部遊戲機或者個人電腦，唔使連接互聯網，就可以玩嘅電子遊戲，例子有喺一部個人電腦上同人工智能玩家玩嘅象棋。
單立文

單立文（粵拼：sin6 lap6 man4，Sinn Lap-Man, Pal Sinn，1959年3月17號—，「單」字讀「善」）係香港歌手同演員，無綫電視藝員，演過電影同舞台劇。
佢喺龍翔官立工業中學畢業，老婆係香港歌手胡蓓蔚，拍拖11年後喺2008年結婚。
單簧管

單簧管係一種管樂器，有一塊簧片，透過簧片嘅振動發聲。
單次同多次繁殖

好似八爪魚就係行單次繁殖嘅物種。喺交配咗一次之後，啲八爪魚公會進入加速嘅衰老而死亡，而啲八爪魚乸喺生咗蛋同守完啲蛋（一路唔食嘢，守到啲仔女出世為止）之後就會監生餓死。雖然噉做係會搞到阿爸阿媽死亡，但原則上又同時會令生態系入面多咗嘅空間同資源畀啲仔女生存。事實係生態學研究指，行單次繁殖嘅物種往往可以一次生大量嘅仔女－例如八爪魚雖然繁殖一次就死，但每次繁殖都閒閒哋生到數以萬計嘅後代。

多次繁殖物種
好似人類、貓同狗就係行多次繁殖嘅。喺呢啲物種當中，一對典型嘅父母一世可以生多次細路，而且每次生嘅後代數量唔多－貓同狗每次頂櫳生嗰幾隻後代，人就係每次通常生一兩個，而且唔會話生完父母就死。事實係，哺乳類差唔多冚唪唥都係行多次繁殖嘅。
單磷酸腺苷

單磷酸腺苷（粵拼：daan1 leon4 syun1 sin3 gam1，英文：Adenosine monophosphate，簡稱：AMP），又叫一磷酸腺苷，或者叫5'-腺嘌呤核苷酸、腺苷酸，係一種喺核糖核酸（RNA）中發現嘅核苷酸。佢係一種磷酸及核苷腺苷嘅酯，並由磷酸鹽官能團、戊糖核酸糖及鹼基腺嘌呤所組成。

生產及降解
一磷酸腺苷可以從腺苷酸激酶催化兩個二磷酸腺苷（ADP）分子合成三磷酸腺苷（ATP）時生成：
或係經由水解ADP嘅高能磷酸鍵生成：
水解ATP亦可生成AMP及焦磷酸鹽：
當核糖核酸（RNA）被分解後，一磷酸核苷，包括一磷酸腺苷會被生成。
而AMP可以從以下嘅方式再生成ATP：
（腺苷酸激酶喺另一方向）
（此一步驟係經經常被好氧性生物嘅三磷酸腺苷合成酶喺氧化磷酸化採用）
AMP亦可由肌腺苷酸脫胺酶釋放一組氨基轉為一磷酸肌苷。
喺分解代謝嘅過程中，AMP可以轉化成為尿酸排出體外。

環磷酸腺苷
内文：環磷酸腺苷
AMP亦可有一種環狀結構稱為環磷酸腺苷（或稱為cAMP）。喺某啲細胞由腺苷環化酶催化ATP成為cAMP，並一般由腎上腺素或胰高血糖素所調節。cAMP喺細胞內嘅訊息傳遞起著重要嘅角色。

商務應用
另外，AMP喺對人類測試後，有著壓抑苦味嘅特性，令到食物仿佛甜啲。呢種發現可以令到低卡路里食物更美味，喺對肥胖症擔心嘅時間，成為改善食物質素嘅較有益方法。呢種特性於2004年9月經已得到美國食品藥物管理局嘅批准，由美國紐澤西州嘅靈瓜金以AMP作為食品嘅苦味遮罩嘅專利。
單田芳

單田芳（「單」字做姓氏時讀「善」，粵拼：sin3 tin4 fong1；簡化字：单田芳；1934年12月17號—2018年9月11號），原名單傳忠，係中國嘅評書表演藝術家、第三批國家非物質文化遺產傳承人、中國曲藝家協會會員以及中國通俗小說研究會會員，佢喺遼寧營口出世，籍貫河北保定淶水縣。其中評書表演喺語言上比較質樸，以聲繪形繪色繪情上尤為見長；其中個人評書節目同相關視頻亦自從1990年代中後期開始，喺中國中央電視台等中國內地各大電視頻道上相繼播出。

早年
1950年代，單田芳阿爸蒙冤入獄，阿媽同阿爸離婚。1953年考入東北大學，之後因身體同家庭原因放棄學業從事評書藝術，跟老師李慶海。1955年，單田芳入咗鞍山曲藝團，得到西河大鼓名家趙玉峰同埋評書名家楊田榮嘅指點。24歲正式登台。唔單只係表演傳統評書，亦有好多新書作品。

文革十年
文革中因言獲罪，遭到迫害，甚至曾被造反派踢碎牙齒。

重返舞台
文革結束後，單田芳得以重新返回舞台講書。從鞍山廣播電台開始逐漸被全國評書愛好者接受，成為國內首屈一指嘅大師。

退休後
單田芳繼續發展評書藝術，創立北京單田芳藝術傳播有限責任公司，做董事長。

死
2018年9月11號下晝3點30分，單田芳因病喺北京中日友好醫院病逝，終年84歲。
單眼

單眼，係指人雙眼，有隻眼盲，得一隻眼睇到嘢。又或者特登合埋一隻眼，用一隻眼睇嘢。有時單眼亦叫獨眼。
單眼嘅人，有時會係故仔出現，男嘅叫單眼佬。有時單眼佬甚至會同來做商標，如單眼佬凉茶。亦有謂獨眼龍，形容啲善戰嘅單眼佬。

文
英文單眼叫one eye。

單眼名人
賈梅士，澳門詩人，澳門人叫佢單眼佬。
伊達政宗，日本戰國時大名。

戲中人
石堅喺《李後主》演過獨眼龍。
單片眼鏡

單片眼鏡（Monocle）係18世紀到20世紀頭流行嘅眼鏡款式，得一塊鏡片，有條繩可以綁喺件衫度。
周壽臣

周壽臣爵士，KBE，LLD，JP（Shou-son Chow，1861年3月13號—1959年1月23號），原名周長齡，香港島黃竹坑新圍人，佢同何東係20世紀初香港政商界猛人，1918年創立東亞銀行，做銀行主席30幾年。死後葬喺香港仔華人永遠墳場。
周壽臣亦係香港殖民地時期第一位華人議政局成員。另外，1929年創立香港保護兒童會，做保良局同埋東華三院顧問。
周大福

周大福，又叫做周大福集團，係一間香港嘅私人企業集團，喺好多個唔同嘅市場都有生意，包括珠寶、房地產、同埋基建等等。雖然周大福自己係屬於私人公司，但係佢嘅子公司好多都係上市公司，包括周大福珠寶 (港交所：1929，由2011年開始上市, listed since 2011) 同埋新世界發展 (港交所：17，由1972年開始上市)。
截至2018年尾，新世界發展係香港交易所第47大嘅公司，總共值$1,050億港紙。
周大福係由創辦人周志元嘅後代擁有嘅，其中包括鄭家純。

歷史
周大福嘅集團係由珠寶檔起家，當時創辦人周志元喺1929年喺廣州成立咗第一間鋪頭。到1931年，檔生意搬咗去葡屬澳門。幾年之後，第二次中日戰爭爆發，生意再搬咗去英屬香港。間公司一直到1980年代改革開放之後，先至會再喺中國大陸做生意。
响1939年，當周志元初頭喺香港開金舖嘅時候，係就咁叫周大福（全名可能係「周大福金舖」）。不過到之後，隨著盤生意越發越大，到依家就已經成為咗所有子公司一齊叫嘅統稱。呢盤家族生意越做越大，撈嘅瓣數亦不斷增加；揸莊者之後換做周至元個女婿鄭裕彤，
喺1956年，周至元嘅女婿鄭裕彤接手管理盤生意。喺六七暴動期間，周家族有唔少人決定咗移民，例如周樹堂去咗加拿大。
喺1961年，周大福喺深水埗起咗一棟住宅，開始咗個集團嘅房地產。到1972年，呢盤生意正式以新世界發展嘅名成為咗獨立嘅上市公司。
到依家，鄭裕彤個仔鄭家純係公司嘅阿頭，而雖然周大福嘅總部仍然係喺香港，但係亦都喺好多其佢地方有生意。

生意
呢個表唔完整，歡迎加料。

賭博
周大福過去同尹國駒長年合作做澳門賭廳生意；亦與周焯華喺越南一齊經營賭場；又試過伙拍何鴻燊喺澳洲新南威爾士州競投賭牌，失敗；之後換拍檔，轉去該國昆士蘭州試多次，成功；不過後嚟因有傳媒揭發其一向與14K等黑幫過從甚密，可能觸犯當地規則，而俾該州政府調查緊。周大福亦有條位於巴哈馬，包含賭場嘅度假村。

慈善
呢節未有人寫，歡迎編撰。 請幫加返相關資訊。
周夢蝶

周夢蝶（1920年12月30號—2014年5月1號），原名周起述，籍貫河南省淅川縣，係台灣詩人、文學家，定居喺新北市新店區。筆名周夢蝶係起自莊周夢蝶，表示對自由嘅無限嚮往。
周夢蝶1952年開始寫詩，退伍後加入「藍星詩社」做過書店店員。從軍中寫詩到武昌街明星咖啡屋騎樓廊柱下，擺設書攤20年，專賣詩集同文哲圖書，並出版生平第一本詩集《孤獨國》。1962年開始禮佛習禪，終日默坐繁華街頭，成為臺北市幾具代表性嘅藝文「風景」，文壇「傳奇」。1980年因胃病開刀，至結束二十年書攤生涯。之後退休，喺屋企研習禪、佛法。最拿手嘅係瘦金體小楷，經典之作係「行到水窮處」。
周夢蝶2014年5月1號下晝2點48分喺新店慈濟醫院病逝，享壽94歲。
周奕瑋

周奕瑋（英文：Jarvis Chow，1983年9月12號—），係香港電視節目主持人，而家係無綫電視男藝員。

簡歷
周奕瑋喺九龍出世，香港理工大學畢業，主修語言同傳意學，之後去過東京國際大學日本語學校留學。佢採訪經驗豐富，包括第19、20、21屆東京國際電影節 、INORAN巡迴演唱會東京站 、首爾亞洲歌曲節 、第60、61、64、65屆康城影展 、第62屆柏林電影節 、第67 - 69屆威尼斯國際電影節 、香港電影金像獎等。
周奕瑋除咗做無綫娛樂新聞台主播外，亦主持過好多個無綫綜藝節目，譬如《激優一族》、《廠出新天地》、《3日2夜》、《這個聖誕不太冷》同《Y Angle》等。另外，佢都經常做大型商業活動主持，包括2011 - 2017年C3日本動玩博覽、2012年Sony感謝祭同2013年Sony『ACTION MAN』真人Show 比賽等。
2008到2012年，周奕瑋曾經同林慧美喺網上電台「Wazzup」一齊主持節目《日本交流流》。
2015年4月21號，周奕瑋參同無綫綜藝節目《今日VIP》後，畀一啲網民留言讚佢口才叻，希望佢做到新一代星級司儀。

濕碎嘢
周奕瑋係左右撇，因為佢用右手寫字，但用左手攞嘢食同筷子。
佢曾經考到日本語能力測試N1級資格。
佢偶像係動漫《蠟筆小新》主角「野原新之助」。
周天意

周天意，香港親中派政治人，2023年香港區議會選舉後被政府委任做區議員。
周天慧

周天慧（Vanessa Chow），香港激進親中派人士，而家係HKG報行政總裁。
周天慧最為人認知的身份，就是周融的女兒。
周天慧響香港出世，祖籍喺廣東省江門市開平市.

政治立場
佢係香港親中派一員，喺HKG報同幫港出聲嘅自我介紹入面亦有強調自己先係中國人，然後先係香港人。佢亦不時喺呢兩個媒體入面人身攻擊泛民主派嘅支持者，支持香港政府改善立法會選舉制度以打擊潛在黑暴勢力。
佢亦曾經讚揚多次發表爭議性言論嘅中國外交官華春瑩，形容佢係「美國都懼怕的中國外交官」。
喜多村英梨

喜多村英梨 （粵拼：hei2 do1 cyun1 jing1 lei4，1987年8月16號—）係日本嘅一個女藝人同埋配音員。
喜多道枝

喜多道枝 ，係日本嘅一個女藝人同埋配音員。
喜帕恰斯

喜帕恰斯（Hipparchus，前190年—前120年）係古希臘天文學家、地理學家、數學家，被認為係三角學創始人，亦係歲差嘅發現者。
喜多靖

喜多靖（1987年4月25號—）係日本足球員，司職後衞，效力過磐田山葉，市原JEF聯，大阪櫻花，新潟天鵝，草津溫泉，及鳥取飛翔。
喜安浩平

喜安浩平，係日本嘅一個男配音員。

配音作品一覽
呢個表唔完整，歡迎加料。
喜多川歌麿

喜多川歌麿（1753年—1806年10月31號）係日本一名江戶時代浮世繪畫家。
喜山康平

喜山康平（1988年2月22號—）係日本足球員，司職中場，效力岡山綠雉。
喜愛

《喜愛》係香港歌手譚詠麟發行第28張粵語專輯。
哥德堡號

2010年，哥德堡號喺阿姆斯特丹嘅一次航行。
哥德堡號
（瑞典文：Ostindiefararen Götheborg）係瑞典嘅三部木船名，而家見到嘅係按咗哥德堡一號整嘅仿古木船嚟整。
以前哥德堡號分別喺1739年1月21號出船，但喺1745年9月12號返去哥德堡港到咗阿爾夫斯堡附近嘅歡尼波登（Hunnebåden）沉咗，直到1984年嘅民間考古先至發現咗佢嘅殘骸。最後瑞典方按返舊時哥德堡號個樣整返部復古嘅哥德堡號出嚟，按返舊時嘅航線行，第一次從2005年10月2號出發，2007年6月9號正式返到瑞典嘅哥德堡。

相
船上嘅獅子雕像船上嘅獅子雕像 船上邊嘅鐘船上邊嘅鐘 砲臺砲臺 船入面船入面 船上出現18世紀嘅餐檯船上出現18世紀嘅餐檯 舊船舵裝飾舊船舵裝飾 地圖同日誌地圖同日誌 2005年6月13號，哥德堡號喺挪威莫斯附近嘅公海出現。2005年6月13號，哥德堡號喺挪威莫斯附近嘅公海出現。 哥德堡喺2005年10月2號離開瑞典哥德堡哥德堡喺2005年10月2號離開瑞典哥德堡 哥德堡喺2006年5月14號去到澳洲西海岸哥德堡喺2006年5月14號去到澳洲西海岸
哥德巴赫猜想

哥德巴赫猜想最早出現喺1742年哥德巴赫同瑞士數學家歐拉嘅通信。用依家嘅數學語言可以講係「任何一個大過2嘅偶數，都可以表示成兩個質數嘅和」。
依個猜想同埋當時歐洲嘅整數分拆問題有一定嘅聯繫。一個偶數分拆成兩個質數嘅和，就被稱之為呢個數嘅哥德巴赫分拆。例如：
4 = 2 + 2
6 = 3 + 3
8 = 3 + 5
10 = 3 + 7 = 5 + 5
12 = 5 + 7
14 = 3 + 11 = 7 + 7
哥德巴赫猜想講任何大過2嘅偶數（即係4或以上嘅偶數）都可以表示成兩個質數嘅和。到依家為止最好嘅解答係陳景潤嘅陳氏定理。
哥廷根

哥廷根（德文：Göttingen）係德國下薩克遜一座城，人口12萬。
哥廷根 - Göttingen
哥德式

哥德式，又譯哥特式，係源自12世紀法國嘅藝術風格，13到14世紀喺歐洲流行，主要用喺雕塑、繪畫同建築物度。
哥德唔完備定理

喺數學邏輯入面，哥德唔完備定理係指Kurt Gödel喺1931年證明同埋發表嘅兩條定理。簡單嚟講，第一條係話：
任何無矛盾嘅形式系統，只要蘊涵Peano算術公理，就可以喺入面整啲唔能夠被證明或者否證嘅命題，亦即係話，個系統係唔完備嘅。
第二條係話：
任何無矛盾嘅形式系統，只要蘊涵Peano算術公理，就唔可以用嚟證明佢自己嘅自洽性。
哥德堡

哥德堡（瑞典文：Göteborg）係瑞典第二大城，人口54萬，喺卡特加特海峽岸邊。
哥德人

哥德人係日耳曼人嘅分支，到大約4世紀時分裂做東哥德人同西哥德人，用聶斯特河做分界。
呢篇哥德人係關於族群嘅楔位文章，仲未完成嘅。麻煩你幫手補充佢嘅內容。
囍帖

囍帖又寫做喜帖，係種請帖，請人去婚禮或者婚宴。喺中華文化入面，囍帖都會用到代表喜慶嘅紅色。西方就好多時用到代表神聖同純潔嘅白色。
由於收到囍帖就要做人情，所以囍帖又被俗稱「紅色炸彈」。
囍趣台

《囍趣台》係香港電視廣播有限公司嘅搞笑節目，由錢嘉樂、林曉峰主持，節目名諧音係翡翠台。呢個節目喺2006年頭製作，原定有15集，安排由2006年3月24號開始逢禮拜五19:00到19:30喺翡翠台播，但電視台臨時抽起唔播，節目只係製作咗1集就無再拍落去。忽然抽起唔播嘅原因，有傳係因為內容惡搞無綫唔少高層，題材又敏感胡鬧，當中有個模仿當時電影《斷背山》嘅環節更加係露骨不雅。
抽起11年後，無綫電視喺2017年終於安排唯一一集《囍趣台》喺旗下網絡平臺Big Big Channel喺10月頭播。
囍

囍（hei2）係個漢字，又叫雙喜（soeng1 hei2），喺漢字文化圈入面，通常用喺結婚，意思係對男女兩家都係喜事，所以用兩個「喜」字。
囓蟲目

囓蟲目（學名：Psocodea），亦有簡化作𪘅目，是昆蟲綱嘅一個目。Psocoptera呢個字嚟自希臘文， psokos(ψωκος)意思係「齧，咬」，ptera(πτερα)意思係「翼」。囓蟲目動物俗稱書虱、米虱，包含室內嘅書蝨同野外嘅樹蝨。體長1毫米至1厘米之間，大婅喺2.95億年至2.48億年前出現。
囓蟲

囓蟲（Psocodea）係準新翅類下嘅一個昆蟲分類，係由傳統分類嘅囓蟲目、裸尾目同食毛目三個目合併而成。包括咗蝨。
囚牛

囚牛（cau4 ngau4），係中國傳說度嘅「龍生九子」之一，形狀係有鱗角嘅黃色龍，因為佢平時鍾意音樂同彈琴，所以好多琴頭都用咗佢個頭嘅樣嚟整。
囚神星

囚神星（Danaë），即係小行星61，係太陽系小行星帶嘅一粒小行星，喺1860年9月9號發現。
劉素芳

劉素芳（1959年6月17號—2020年11月5號）係香港女演員，做過麗的電視（亞洲電視）藝員，晚年做無綫電視特約演員，出名角色係處境劇《愛·回家之開心速遞》嘅「大芬姐」。

簡歷
劉素芳出身麗的電視藝員訓練班，之後主持好多節目，包括《大家早晨》、《七彩繽紛話香港》、《新貓頭鷹時間》、《半邊天下》，更加係頭一位《六合彩》女主持。
2010年代開始，劉素芳做咗無綫電視特約演員，演出過一啲劇集，當中最出名嘅角色係處境劇《愛·回家之開心速遞》入面「香港島大學」飯堂職員「大芬姐」，綽號「島大馮盈盈」，更喺2020年7月播出嘅第937集同馮盈盈真人同場演出，亦係佢最後一次幕前演出。
2020年11月18號，音樂人陸顥仁代劉素芳老公公佈，劉素芳11月5號因病離世，已經安排好後事同火化。

電視劇（麗的電視 / 亞洲電視）
呢個表唔完整，歡迎加料。
劉纘

劉纘（138年—146年7月26號）係東漢第十位皇帝，145年到146年在位，跟諡號叫漢質帝。

生平
劉纘係勃海孝王劉鴻個仔。
145年，得一兩歲度嘅漢沖帝過身。梁太后（漢順帝皇后）同佢阿哥大將軍梁冀擁立得7歲度嘅劉纘做皇帝，就係漢質帝。
146年開始用「本初」年號。
質帝雖然好細個，但係都知道梁冀唔係好人。質帝喺一次朝會度，望住梁冀話：「此跋扈將軍也！」之後梁冀搵人喺質帝食嘅餅度落毒，質帝食咗之後死咗，佢臨死之前召太尉李固入嚟，喺梁冀在場之下話自己食餅出事，李固喺質帝過身之後想追究落去，梁冀驚件事穿煲，想鏟除埋李固。（李固最後畀梁冀整死咗。）之後梁冀擁立劉志做皇帝，就係漢桓帝。
國鐵

國鐵（粵拼：gwok3 tit3；英文：government-owned railway）係國有鐵路（gwok3 jau5 tit3 lou6）、國營鐵路（gwok3 jing4 tit3 lou6）嘅簡稱，即係話條鐵路係國家/政府所有，兼且由國家/政府直接經營，相對應嘅係私鐵。

國鐵形態
法國國鐵，原本係半官半民方式經營嘅有限公司，1982年轉爲完全政府出資嘅國鐵公司。
喺國際上，按以下形態經營嘅鐵路營運組織，會稱做「國鐵」。佢哋公司嘅英文名一般叫做National Railway、State Railway、Republic Railway等。
國營鐵路：呢種鐵路國家所有，政府直接出面經營，屬於國營事業，所以計入國家預算。譬喻而家嘅臺灣鐵路管理局、2013年裁撤嘅中國鐵道部、1949年之前嘅日本國有鐵道。
國有鐵路：鐵路嘅所有者係政府注資嘅公司，由公司去經營，但間公司屬於公共企業，法律地位係非商事法人。譬喻而家中國大陸嘅中國鐵路總公司、加拿大嘅維亞鐵路、1949年後嘅日本國有鐵道、韓國鐵道公社。
國有鐵路：同上面情況唔同在於間公司屬於有限公司，法律地位係商事法人。因爲同樣都係政府出資，所以屬於國營企業、國有企業。譬喻1982年前嘅法國國家鐵路、奧地利聯邦鐵路。美國嘅美鐵、啱成立時嘅日本JR七公司喺形態上亦都接近呢種類型嘅國有鐵路。
喺營運者採用法人形態（即企業形態）嘅國，有唔少係以商事法以外嘅特別法作爲法人嘅設立根據，因此佢哋係特殊法人或者特殊公司。另外，好似舊時東歐社會主義國家等，呢啲地方由於歷史因素私鐵少到近乎無，只有國營或者國有嘅鐵路單位，於是啲人單純稱呼佢哋做「鐵路」「鐵路企業」等，鐵路單位嘅名稱或者簡稱係相當於「國鐵」嘅用語。
國際傳播發展計劃

國際傳播發展計劃（International Programme for the Development of Communication，簡寫：IPDC）係聯合國教科文組織嘅一個項目，係喺聯合國系統入面一個以動員國際社會討論同推動發展中國家傳媒發展為目標嘅多邊論壇。
國際傳播發展計劃政府間理事會，由聯合國教科文組織大會選出，並且負責監管呢個計劃。根據教科文組織大會第三十二届會議嘅決議，國際傳播發展計劃政府間理事會（39 位理事）而家逢兩年就開一次會。國際傳播發展計劃嘅主席團（8 位成員）每年開一次會，並且全面負責篩選項目、批准同分配特别帳戶資金。已批准嘅項目將會得到由各個捐資國提供嘅自願捐獻基金。
國際公益法律服務協會

國際公益法律服務協會（International Probono Legal Services Association）係一個香港親中派法律界組織，由激進親中派立法會議員何君堯創立，佢哋標榜自己提供免費法律服務、公眾法律教育、促進法律執業者之間嘅知識同經驗交流。

相關人物
董事會成員主要來自何君柱律師，包括：何君堯、何君柱、藍鴻震、何偉峯、羅妙嫦、王嘉慧；何君堯嘅立法會議員辦事處職員吳毅榮就擔任秘書長。另外，梁美芬、林新強、熊運信、顧敏康、陳曉鋒、曹福順等親中派人士都有擔當顧問同其他委員會委員嘅角色。

政治立場
佢哋係香港親中派嘅組織，設立咗國家安全教育中心，支持並推廣北京未經諮詢或香港人同意，強行訂立嘅《港版國安法》。另外，佢哋亦有安排「國家安全教育導師訓練」，以及推廣同內地法律機關嘅交流。
國際刑事法院

國際刑事法院（International Criminal Court）係個國際組織，專門審議滅絕種族罪、危害人類罪、戰爭罪、侵略罪，2002年成立，設喺荷蘭海牙。
國際刑事法院羅馬規約

國際刑事法院羅馬規約，又叫做羅馬規約，係創立咗國際刑事法院嘅公約。呢條公約喺1998年7月17號喺羅馬通過咗，喺2002年7月1號開始生效。截至2023年12月，總共有124位聯合國成員簽同批准咗呢份公約。羅馬規約規定咗國際刑事法院嘅目標、管轄區、同埋結構。
國際刑事法院喺海牙嘅總部
羅馬規約成立咗4條主要嘅罪行：種族滅絕、反人類罪、戰爭罪、同埋侵略罪。呢啲罪行並唔能夠受任何其他法規而限制。根據羅馬規約，國際刑事法院只係當喺政府唔能夠或者唔肯自己做調查嘅時候，法院先至有權去做調查同檢控。仲有，除咗喺聯合國安理會嘅特別批准之外，國際刑事法院一般都唔能夠喺一個政府嘅國土以外做嘅事，而做任何檢控。
國際中華小姐競選

國際中華小姐競選（英文：Miss Chinese International Pageant），前稱國際華裔小姐競選，係香港電視廣播有限公司主辦嘅每年一度國際選美賽事，由代表世界各地嘅華裔佳麗共同角逐桂冠。2007年起，中國大陸地區佳麗獲邀參賽，故大會將「國際華裔小姐」改名為更具代表性嘅「國際中華小姐」。
呢項比賽始於1988年。1990年，為配合中華文化，大會將呢屆賽事延至翌年（即1991年），並定於每年農曆新年前後舉行。
由於2010年嘅賽事規模比歷屆盛大，無綫電視就破例將佢押後至嗰年11月舉行，畀各方充足時間準備。為咗令之後嘅比賽能夠回復於每年年初舉行，2011年嘅賽事順延至2012年1月15號舉行。故此，喺1990年同2011年都無舉辦賽事。
每年嘅國際中華小姐競選都由在任嘅香港小姐冠軍代表香港地區出賽，只有2009年例外：2008年度香港小姐冠軍張舒雅因病退選，由同年度亞軍陳倩揚補上。由2020年開始，由於武肺疫情嘅關係而暫時停辦。
國際人權日遊行

國際人權日遊行，係民間人權陣線响2019年12月8號搞嘅反逃犯條例修訂公眾遊行，同時紀念國際人權日（正日12月10號），由銅鑼灣維多利亞公園行去中環遮打道。呢次遊行係自七二一遊行之後頭一次成功攞到不反對通知書嘅民陣遊行。呢次遊行主辦單位宣稱有80萬人參加，警方就話高峰期有18.3萬人。
遊行大致和平進行，但亦有零星暴力事件，包括香港高等法院同終審法院大樓門口俾人縱火，灣仔軒尼詩道嘅集友銀行同Starbucks亦俾人「裝修」破壞。
國際刑警1997

《國際刑警1997》（英文：Interpol；又名《國際刑警》）係香港亞洲電視拍攝製作嘅時裝警匪劇集，屬年度大製作，當年製作費打破亞視嘅最高紀錄，全劇共40集（八個單元，一個單元為五集），由楊紹鴻擔任監製。第一個禮拜播映收視點只有九點，之後更滑落一點。

後記
呢套劇一眾演員喺2022年6月再舉行演員，但之後爆發咗武漢肺炎感染嘅「晚宴群組」，唔少演員一齊中招。
圍圈手淫

圍圈手淫（英文：Circle jerk）係種性行為，指一班男人圍埋一圈手淫。圍圈手淫通常有競爭元素，贏嗰個係能夠根據規則第一個射精出嚟，包尾嗰個就係最尾一個先射到。佢哋可以作為同其他男性發生性關係嘅前戲，亦可以喺冇辦法同第二個人性交嘅年紀下作為抒發性欲嘅性活動。雖然圍圈手淫有搞基嘅元素，但一啲分析家會將青春期男仔嘅集體活動（例如圍圈手淫）解釋做努力喺小組入面建立異性戀或者男性主導地位。
圍封系統

圍封系統（英文：building envelope）係指一棟建築物將佢內部同外部空間分隔開嘅結構，例如係牆同天花板等等。
圍板

圍板（英文：hoarding），又叫圍街板，係一種建築施工用嚟防護用嘅臨時結構，圍住個地盤保護行人，同時亦等行人唔好睇到入面。裝修亦可能會用到圍板。
以前圍板都會噴咗 ｢禁貼街招｣ 嘅字樣，但係好多時都係被人貼滿街招；而家有啲人會當圍板係一種大型廣告位，亦有啲人會當圍板係大型畫板，喺上面塗鴉。
圍欄

圍欄係一種獨立嘅建築設施，用嚟將某個範圍分隔，限制人或動物進入，材料通常有：木材、竹、石頭、鐵絲網等，堅固程度比圍牆低。
圍堵政策

圍堵政策係一個地緣政治概念，主要喺冷戰期間出現。圍堵政策係美國當時爲咗阻止蘇聯同共產主義散播嘅政策。
喺冷戰期間，美國總統杜魯門喺1946年成立咗呢個政策，嚟對抗蘇聯喺世界各地鼓勵共產革命嘅行動。呢個概念係基於美國外交官 George Kennan 喺一份電報提出嘅政策，要求美國政府加強對蘇聯政府嘅舉止嘅監管。
喺冷戰之後，圍堵政策成爲咗針對某個國家嘅勢力範圍嘅政策，阻止佢哋成爲太過強大。中國政府曾經叫美國針對佢嘅政策為“圍堵政策”。
圍方

圍方係香港一間港鐵公司旗下嘅商場，2023年開張，喺新界沙田區大圍車公廟路18號，樓高4層。

商場
圍方樓高四層，一樓有單車停車場，有330個單車停車位，係全港最大嘅單車停車場。另外一樓仲有香港伍倫貢學院嘅校舍。
二樓至四樓都有戶外平台花園同鋪頭，包括GODIVA，Circle K，六福珠寶，Nike，Adidas，NAMCO，元氣壽司同星巴克等等，仲有香港第三間任天堂正規商品販賣店nsew同香港首間Mercedes-Benz Lab。
5樓有屈臣氏，日本城，豐澤等等，仲有大圍第一間戲院英皇戲院。

停車場
商場B3, B4地庫有兩層停車場，提供390個車位同39個電單車位。

寵物友善
商場喺2023年7月22號開業，垃圾桶滿瀉，3樓嘅平台花園出現老鼠，之後個花園關閉咗。

開幕
商場喺2023年7月22號開業，入口嘅扶手電梯喺開業之後出現六個鋪位噉長嘅人龍。

名
圍方個名嘅意思解「圍」做唯一中心點，「方」就想令市民聯想到圓方，但啲市民話個名老套難聽。

設計
商場二樓有個出入口駁去八爪魚天橋，而嗰度本來可以直接去到地面，但係而家啲人被迫經過商場二樓再落去，令原本20秒嘅路程變成要一分鐘，即使喺2010年政府就拆天橋北翼嘅工程刊憲之前收到1300份反對意見書，政府都無視居民訴求，並且為工程刊憲。
另外有人批評商場嘅停車場又窄又唔方便，好似1980年代噉。

事件
2023年7月24號，一個64歲老婦畀兩男女襲擊，兩男女事後離去。警方以襲擊致造成身體傷害罪追查緊兩男女嘅下落。
2023年11月4號，電單車送貨員Gary去商場攞貨，去到停車場出入口附近時向一名正喺行車路上慢行嘅工作人員響咗兩下鞍，提醒睇後有車，隨即畀該名工作人員兇「砵邊個？你泊出面！」，「你係咪撞我？」。該工作人員隨後「吹雞」（幫派術語，指喺開片或者曬馬前大佬召集幫派手足），召集一班黑衣人去到事發現場，其中一名黑衣人兇送貨員「係咪想報警」，「同我躝啦」，「唔識躝咪爬囉」，「你搞事我就搞事而家」，氣燄儼如連警察都冇有怕嘅社團大佬。
圍棋

圍棋，用漢字寫又寫做「圍碁」，係一種棋，由兩個人對弈。古華夏嘅人講棋就係講緊圍棋，古時多數叫佢弈。
一副圍棋棋盤係由19條橫綫19條直綫相交而成。而棋係得兩隻色，黑同白。圍棋係鬥圍得地盤大，所以叫圍棋。
開頭各揀一隻色，黑棋行先，玩嗰陣輪住落子，目的係鬥圍得多，但食子幾多就冇乜關係。
圍欄密碼法

圍欄密碼法（英文：rail fence cipher / zig zag cipher）可以話係其中一種最基本最原始嘅密碼法。喺用圍欄密碼法嗰陣嘅步驟如下：
攞段明文上手，例：WE ARE DISCOVERED. RUN AT ONCE.（粵文：「我哋俾人發現咗喇。即刻走佬啦。」）
將段明文用打斜對角上上落落嘅方法寫低，（如果係好似英文同粵文等由左到右寫嘅文字）將符號  寫喺符號  嘅右下，一路「將下個符號寫喺右下」直至到底（「幾多行先算係到底」係一個可調節嘅參數 ），跟住就變成將下個符號寫喺打前嗰個嘅右上，到頂就變返「將下個符號寫喺右下」，即係好似下面呢個矩陣噉（）：
W . . . E . . . C . . . R . . . U . . . O . . . 
 . E . R . D . S . O . E . E . R . N . T . N . E 
 . . A . . . I . . . V . . . D . . . A . . . C .
跟住將段符號打橫噉寫出嚟（加密），即係
WECRUOERDSOEERNTNEAIVDAC
最後得出一段好似圍欄噉梅花間竹嘅密文。圍欄密碼法可以輕易噉做解密－只要收訊人知道  同「原先個矩陣有幾多打戙行」（呢個數值會等同段密文嘅長度），佢就可以知道（例如）段密文嘅符號  係段明文嘅符號 、段密文嘅符號  係段明文嘅符號 ... 如此類推。圍欄密碼法淨係涉及改變啲符號嘅位置，所以係一種用換位法嘅密文碼。
喺進階啲嘅做法當中，傳訊人跟手仲可以對段密文做多幾次圍欄密碼嚟進一步加強保密。
圍盤樹科

圍盤樹科（學名：Peridiscaceae）係被子植物門虎耳草目嘅一個科。
大坑舞火龍

大坑舞火龍係香港大坑嘅傳統舞火龍習俗，最早係喺19世紀末出現，實際上由幾時開始就無從稽考。2011年5月23日，大坑舞火龍被列入第三批中國國家級非物質文化遺產名錄。2017年，佢被列入香港非物質文化遺產代表作名錄。2019年，佢獲國家文化和旅遊部列入中國國家級非遺代表性項目優秀保護實踐案例，肯定咗香港對大坑舞火龍嘅保護同宣傳工作。
大坑西街

大坑西街（英文：Tai Hang Sai Street），係香港九龍石硤尾嘅一條馬路，由南昌街同偉智街交界開始，去到大坑東道。街名係嚟自大坑西邨。
大坑道天橋

大坑道天橋（英文：Tai Hang Road Flyover），又叫摩頓台天橋，係香港銅鑼灣一條行車天橋，由大坑道開始，去到告士打道。
大坑西邨

大坑西邨，係大坑西新邨嘅正式名，係香港九龍深水埗區石硤尾嘅一條私人屋邨，喺石硤尾邨同大坑東邨之間。全邨總共有八座樓，除咗民泰樓之外，其餘七座都喺1965年起好。呢條邨嘅民泰樓就喺港鐵石硤尾站嘅上面。呢條邨同一般公共屋邨唔同，屬於「私人屋邨」，唔係由香港房屋委員會或者香港房屋協會起同管，而係由一間叫「香港平民屋宇有限公司」嘅私人公司起同管。

歷史
1953年，石硤尾木屋區火燭，港英政府喺1961年用平價賣地畀香港平民屋宇有限公司，起大坑西新邨，安置當年受大坑西徙置區清拆計劃影響嘅租戶，而大坑西邨亦係香港唯一得到呢個安排而起嘅私人出租屋邨。1965年，邨裏面嘅其中七座樓宇起好，即係民強樓、民興樓、民順樓、民利樓、民康樓同埋民興樓。 1977年，呢條邨再起民泰樓，但工程開始咗無耐，啱啱係香港地鐵開始起。為咗起地鐵，地鐵公司就收番呢座位嘅地下使用權用嚟起石硤尾站，民泰樓嘅工程就押後。直至地鐵工程起好之後，香港平民屋宇有限公司先至能夠繼續起民泰樓。
2021年，港府宣佈批准平民屋宇同市建局合作重建大坑西邨，將原先約1,600個單位增加到3,300個，預計2029年完成。

名人
財政司司長陳茂波同香港藝人楊思琦細個嗰陣曾經住喺大坑西邨。
大坪

大坪（英文：Tai Peng），係香港新界南丫島一條村，喺南丫島北部，榕樹灣東北面嘅山腰。大坪可以分做大坪舊村同大坪新村兩部份。
四川航空

四川航空係中華人民共和國一間航空公司，1988年開張，總部設響四川成都。
四平

四平（粵音：sei3 ping4）喺中國吉林，家下係地級市，叫四平市。
四川巴豆

四川巴豆（粵拼：sei3 cyun1 baa1 dau6*2，學名：Croton tiglium）係大戟科巴豆屬嘅半常綠半落葉灌木或喬木仔，喺中國四川、雲南、貴州、廣西、廣東、福建同臺灣地區先至搵到。
佢亦係樖有毒植物。

用途
佢嘅果喺熟咗之後做藥；亦可以提取到巴豆油。
四川盆地

四川盆地係中國主要盆地，喺四川東部，約莫23萬平方公里大，有長江流經，農業比較發達。
四巨頭

四巨頭，又叫四警察，係指第二次世界大戰後期同盟國差唔多打贏嗰陣，對同盟國四大國：大英帝國、美利堅合眾國、蘇維埃社會主義共和國聯盟同中華民國嘅稱呼。
嗰時美國總統羅斯福期望四國一齊維持世界和平同秩序，做「世界警察」。但二戰打完無耐，中華民國中國國民黨受國共內戰困擾，俾中國共產黨霸咗大半壁江山；大英帝國嘅殖民地又接住搞獨立而面臨瓦解，令世界得返美國、蘇聯兩個超級大國，實現唔到四巨頭嘅諗法。
四川大熊貓棲息地

四川大熊貓棲息地（粵音：sei3 cyun1 daai6 hung4 maau1 cai1 sik1 dei6）係喺中國四川嘅一個保護區，面積加埋有9245平方公里，喺2006年畀聯合國教科文組織列入世界遺產。
坂井貴行

坂井貴行 ，係日本嘅一個男配音員。

配音作品一覽
呢個表唔完整，歡迎加料。
坂井達彌

坂井達彌（1990年11月19號—）係日本足球員，司職後衞，曾經喺2014年爲日本足球代表隊出場1次。
坂出

坂出係日本香川縣一市，人口有5萬。
喺開放街圖（Open Street Map）嘅坂出地圖。
維基同享有多媒體嘅嘢：Sakaide, Kagawa
坂口健司

坂口健司（1975年3月5號—）係日本足球員，司職中場，效力過浦和紅鑽。
坂口健太郎

坂口健太郎，係日本嘅一個男藝人同埋演員。
坂口祥尉

坂口祥尉（1999年5月7號—）係日本足球員，司職後衞，效力過FC東京。
坂井浩

坂井浩（1976年10月19號—）係日本足球員，司職前鋒，效力過平塚比馬，及大分三神。
坂元要介

坂元要介（1974年1月12號—）係日本足球員，司職中場，效力過京都不死鳥，佐川急便大阪，及FC Kyoto Bamb。
坂元達裕

坂元達裕（1996年10月22號—）係日本足球員，打中場或右中場位置，效力高雲地利，左右腳均腳法純熟，擅長傳中球。
助動詞

助動詞（粵拼：zo6 dung6 ci4；英文：auxiliary verb）係動詞嘅一種。一隻助動詞會掕住另外一隻動詞，用嚟幫手提供一啲有關嗰隻動詞嘅時態等嘅文法資訊。
粵語助動詞：會、識、可以
例句－我會煮飯、我識講法國話、你可以坐的士
英文助動詞：will（大致對應廣東話會）、can（能夠... 噉解）、may（可能... 噉解）
例句－The guests will arrive at 7 pm.（啲客人會喺 7 點鐘嚟到。）
助聽器

助聽器係聾人用嘅輔助器材，將聲音擴大，幫助佢哋更加容易聽到嘢。

簡介
助聽器係由收音器、擴音器、喇叭組成。另外，某啲助聽器需要配合耳模使用。耳模嘅作用除咗固定助聽器、防止聲音迴輸、佩戴得舒適之外，更重要嘅係用於改善助聽器嘅聲學特性，影響助聽器嘅聲音輸出效果，令到佢更適合佩戴者使用。助聽器嘅配件包括電池、防潮珠，抽濕器等。

保養助聽器
助聽器避免碰撞，以免造成導聲管斷開同內部機件損壞。
要避免受潮、浸水、過熱。唔好佩戴助聽器游水、沖涼等，洗面嘅時候亦要除落嚟，落雨嗰陣要注意保護。
電力唔夠會影響助聽器嘅效果，所以要注意更換新電池。
唔好擅自調較數碼助聽器程式。
唔好擅自拆開助聽器。
經常保持耳道乾淨，當耳仔發炎或者覺得唔舒服嘅時候，避免使用助聽器。
每日配戴之前，先用刷同乾淨嘅乾布將助聽器上嘅污垢清除乾淨。
助學貸款

助學貸款（student loan）係貸款嘅一種，專門設嚟幫學生俾高等教育要使嘅錢，例如係學費（可以好貴）噉。
助詞

助詞係一種詞性，用嚟輔助詞語或者句，跟功能可以再分做結構助詞、時態助詞、語氣助詞三個種類。結構助詞表示句嘅結構關係；時態助詞表示動作或者變化嘅狀態；語氣助詞表示語氣。喺中文嘅例子有的、地、得等等。
助選

助選係選舉活動嘅參予者，未必係自己參選，而係幫人參選，助選者有啲出錢、出力、出口術、出面子、出名義支持助選。
助選基本係做義工，得個午餐飯盒，當然希望自己友勝出當選，大家開心，慶功宴都有份。
努佩人

努佩人 (英文：Nupe) 係一個喺尼日利亞中北部住嘅民族，佢哋喺尼日爾省（英文：Niger State）係多數民族，不過喺全國亦都有散佈嘅人口。佢哋成個民族總共有大約350萬人。

文化
呢個民族嘅文化同好多其他非洲嘅民族一樣，都係好以部落為主。喺19世紀，民族曾經發生過富拉尼聖戰（英文：Fulani Jihad），令個民族更加回教化。到依家，個民族仍然會留住一啲古老嘅傳統，例如喺塊面度畫紋，嚟表示受人尊重。
個民族嘅木匠幾出名，特別係造有裝飾嘅木凳。
民族學家 Siegfried Nadel 曾經寫過《黑拜占庭》，其中有提過關於努佩人嘅生活習慣。
助產士

助產士，職業一種，專門幫婦女接生，亦幫手產前檢查、產後護理，照顧蘇蝦，指導新為人母。助產士有專業訓練同法定地位，以別於傳統執媽。助產士當初上門接生，如今多數喺醫院產房做，亦有出來私人執業開留產所。現今推廣母乳，亦都係助產士其中一種工作。助產士同護士各有所司，雖然有啲護士可以兼做助產士，但一般投身事業，都直入助接士為主。

文
英文助產士叫midwife。中古英文以mid解為with，有陪之意。wife則中古解為woman，即女人。midwife，有陪住人母嘅女人嘅意思。助產士絕大多數係女人。男人做助產士，都叫做widwife。若標明男人，就叫male midwife，舊時亦有叫man-midwife。而講笑咁講，有midhusband之說，咁當然誤解咗midwife語源。
日本稱做助產師。
助訟

助訟同包攬訴訟係普通法入面嘅刑事罪，指一個人叫或者幫其他人打官司，如果場官司完全唔關佢事，就叫助訟；如果打贏官司佢就可以瓜分官司嘅賠償金，就叫包攬訴訟。
訂立呢隻罪嘅理由，係費事有人多管閒事去干預官司，亦避免妨礙司法公正。
大笨象，揸枝槍，去打仗

《大笨象，揸枝槍，去打仗》係首廣東話嘅兒歌。

歌詞地域差異
2020年4月，ViuTV節目《空肚講宵夜》主持梁祖堯喺節目度話歌詞喺香港有兩個版本，九龍同新界會用「打唔贏」，香港島會用「打完仗」，引起大眾討論呢件事係咪真。
有語言研究學者就搞咗個問卷調查，結果發現九龍同新界（但唔包離島區）壓倒性多數用「打唔贏」，香港島（但唔包南區）用「打完仗」比率就過半數，而離島區同南區就係「打唔贏」用得多過「打完仗」一啲。
大笪地

大笪地係一種雜貨市場，類似古時候嘅墟市。喺一大片空地，商販匯聚，自發形成一個個檔口，買賣咩貨物都有可能。有啲仲會有賣小食嘅走鬼，甚至大牌檔。大笪地可以係走鬼，亦可以係梗檔。譬如香港舊時最出名嘅大笪地，係喺上環嘅夜市。廣州荔灣區寶華路試過有窟雜貨市場，賣衫褲為主，就起咗啲簡陋嘅棚架，變咗室內噉。
大粵港諺語

《大粵港諺語》（粵拼：daai6 jyut6 gong2 jin6 jyu5）係香港插畫家阿塗響2014年參考《尼德蘭諺語》畫嘅一幅畫，入面有八十幾個廣東話諺語。
大篆

大篆係種唐字字體風格，亦係篆書一種，西周時期出現。
大紀元時報

《大紀元時報》係份報紙，喺2001年創刊，爾家用22種語言喺36個國家發行，其中好大篇幅都係用來批評中國共產黨嘅，又成日宣傳法輪功。佢嘅香港版本係當地政府電影、報刊及物品管理辦事處嘅註冊報紙之一，除咗有收錢賣同埋免費派嘅印刷版，重有網上版，一樣係收費同免費內容都有。

英文版成為主流媒體
截至2020年11月12號，喺蘋果商店雜誌和報紙類別，大紀元iOS應用程式（Epoch Times: Live & Breaking）下載次數爬升至第一位，超越嗮之前領先，財雄勢大嘅《紐約時報》、《華爾街日報》同《華盛頓郵報》等等整嘅嘢，顯示讀者極多。

印刷廠遭破壞
喺香港承印爾份報紙嘅新時代印刷廠，由成立至今，已經有五次被人惡意破壞。縱使有報警，不過時至今日，都無人落網。
一：2006年2月28號晚，間廠成立無幾耐，就有四條友闖咗入去，砸爛咗價值過百萬文，新買嘅印刷機。國際記者聯合會指責中共政府幕後操縱事件。
二、三：2013年5月，工廠鐵閘門鎖兩次被刑事毀壞。
四：有四個揸住類似警用短棍嘅黑衣蒙面人，喺2019年11月19號凌晨闖入去潑汽油放火。爛咗嘅有機器、印刷紙同報紙。《大紀元時報》指渠哋係中共歹徒。
五：2021年4月12日凌晨，四個蒙面男人揸鎚帶刀衝入去，靠揼嘢同灑紅毛泥碎，整爛機器，又搶走電腦零件，搞到印唔到《大紀元時報》，直到16日。份報紙話係中共買兇做嘅。

記者受害
2020年6月12號晚，喺香港觀塘街上面，有個疑似係前民建聯社區幹事鄺星宇嘅白衣人，揸刀去斬開緊工嘅《大紀元時報》記者Jerry，畀個黑衣人徒手擋住，跟着刀手俾其他市民制服咗。黑衣人受傷流血，而記者雖然無中刀，但係佢嘅攝影架生就稍有損傷。
《大紀元時報》報道：2021年4月24號，有個該報記者梁珍唔識嘅男人（大廈看更查證件，記低嘅名係「廖［某］良」）去到梁屋企拍門揾渠，話受梁嘅外國程姓朋友所託，運樣好大嘅嘢畀梁。不過面對梁嘅查問，對方支吾以對，梁亦見唔到上述物件。同月26號下晝，梁去某舖頭採訪途中，察覺俾個可疑中佬叼住尾，又發現撇渠唔甩，於是邊用手機錄影，邊走埋去質問，對方先至逃走。喺27號晏晝，梁同同事吳雪兒一齊就上述兩單嘢報警。梁控訴兩次受滋擾嘅同時，又遣責《大公報》派人長期跟蹤渠，兼且話懷疑三者相關。翌月11號11點零鐘，喺何文田，梁一由居所行出街，就俾個喺道伏渠，大概高1.6米嘅黑衣男人用件睇落似壘球棍嘅武器，毆咗對腳幾十下，為時約莫一分鐘，後者跟着即刻上咗架接應嘅平治汽車閃人。之後，梁由白車載去醫院治療傍驗傷，亦報咗警。梁捱棍處又瘀又腫，所着嘅緊身褲爛咗。梁相信行兇嘅係中共特務，並且憶述，事發之前嗰兩個禮拜，有架私家車周不時停喺渠屋企樓下，每當梁浮頭就駛走，好可疑。
埃及金字塔

埃及金字塔（廣州音：ngaai1/aai1 kap6 gam1 zi6 taap3；香港音：ngoi1/oi1 kap6 gam1 zi6 taap3）係埃及開羅鄉下嘅古代奇觀兼世界七大奇蹟之一，位置喺尼羅河西邊鄉下嘅撒哈拉沙漠地區入面。
呢堆金字塔當中，最高係胡夫金字塔，有146.59m高，基部周長928m，面積53824㎡咁大，用咗230幾萬嚿重2.5t嘅石頭嚟整。從起好到而家有5000幾年嘅歷史。
埃塞俄比亞界

舊熱帶界（Afrotropical realm），粵文又有叫埃塞俄比亞界（Ethiopian Zone），係一個面積達到2,210萬平方公里嘅動物地理分區。
埃及足球代表隊

埃及足球代表隊，花名法老王隊，係代表埃及嘅足球隊，由埃及足球總會打理，會出席國際足球賽事好似世界盃同非洲國家盃咁。
埃及攞過七次非洲國家盃冠軍，係攞得最多非洲國家盃嘅非洲足球代表隊。
埃及阿拉伯文

埃及阿拉伯文（اللهجة المصرية），係埃及阿拉伯人嘅語文，大約6400萬人用緊。呢隻文同古埃及用嘅埃及文完全無關係。
埃及航空

埃及航空（EgyptAir）係埃及一間航空公司。
埃及鎊

埃及鎊（جنيه مصرى）係埃及嘅法定貨幣，1834年開始用。
埃及阿拉伯文維基百科

埃及阿拉伯文維基百科係維基百科協作計劃嘅埃及阿拉伯文版，由非牟利組織──維基媒體基金會維持負責。家下係各語言嘅維基百科計劃中，規模排名響120名以內（跟文章數量計），有超過1萬篇文。
埃及雁

埃及雁（Alopochen aegyptiaca）係鴨科埃及雁屬嘅一種雀，主要分佈喺非洲。
卡俄斯

卡俄斯（粵拼：kaa1 ngo4 si1，希臘文：Χάος），係希臘神話入面嘅概念，冇形體，亦冇性別，佢係一切空間同概念嘅開始。
卡克福斯特站

卡克福斯特站（英文：Cockfosters tube station）係英國倫敦地下鐵皮卡迪利綫嘅車站，屬第5收費區，喺大倫敦恩菲爾德區（英文：London Borough of Enfield）。
卡利

卡利（Cali）係哥倫比亞西南部一座城，考卡山谷省首府，人口230萬，係全國第三大城。
卡倫數

卡倫數系形式如（寫作）嘅自然數。
若質數，能被整除。根據費馬小定理，若p系奇質數，能整除對於 (對於)。
廣義卡倫數有時定義為而且。胡道爾數有時稱為第二種卡倫數。

歷史和卡倫質數
1905年，詹姆士·卡倫首先研究佢。
1958年Raphael M. Robinson核實系質數，且證明了若，除咗和之外，均為合成數。
1984年Wilfrid Cellar又類似地核實了 和以上提到嘅卡倫質數之外，嘅均為合成數。
截止2009年4月，已知嘅卡倫質數有141, 4713, 5795, 6611, 18496, 32292, 32469, 59656, 90825, 262419, 361275, 481899, 1354828 (OEIS:A005849)，n=1354000以下嘅卡倫質數已被搵到。可系，「存在無限個卡倫質數」呢問題仍屬估想。
系否存在質數使得為質數同樣為疑問。
卡內魯迪文度沙

羅拔圖·卡路士·華士古·卡內魯·迪文度沙（葡文：Roberto Carlos Vasco Carneiro de Mendonça，1894年11月13號—1946年4月12號）係巴西政治人同軍人，喺巴西里約熱內盧州嘅里約熱內盧出世。佢喺1930年到1935年間做塞阿拉州州長，喺1945年到1946年間做巴西勞工部長。
文度沙1946年4月12號喺里約熱內盧死咗，終年51歲。
卡其

卡其係隻色，黃黃啡啡噉，起源自駐英屬印度嘅陸軍制服色水，而家好多軍裝都會用到呢隻色。
卡列斯

卡列斯（西班牙文：Plutarco Elías Calles，1877年9月25號—1945年10月19號），係墨西哥嘅政治人、革命制度黨創始人，喺1924年去到1928年做墨西哥總統。
卡利之美隆大學

卡利之美隆大學（英文：Carnegie Mellon University，CMU）係喺美國賓夕法尼亞州匹茲堡嘅一間私立大學。
女性向

女性向（英文：Gynephilia）係指對女性嘅人產生性吸引或愛慕嘅一種性取向。而有呢種性傾向嘅人，叫做女性向者。性傾向係個體對於特定性別嘅人所感受到嘅心儀情感、愛慕或性吸引力。同佢相對嘅有男性向、雙性向、無性向。
女性賀爾蒙

女性賀爾蒙（粵拼：neoi5 sing3 ho6 ji5 mung4，Estrogen）或者雌激素（粵拼：ci1 gik1 sou3）係性賀爾蒙嘅一種，入面包括雌酮、雌二醇等嘅賀爾蒙。
女性參政權

女性參政權（英文：Women's suffrage，Woman suffrage），又叫婦女參政權，係指喺民主社會入面，畀女性擁有平等參與選舉投票以及擔任候選人嘅政治權利。
呢篇女性參政權係政治類嘅楔位文章，未完成；麻煩你幫手加下料，充實佢。
女性視角

女性視角（英文：female gaze），喺女性主義理論中，女性視角指喺視覺藝術同喺文學創作中，由女異性戀者嘅角度描繪男性同現實，將男性性客體化以取悅異性戀女性觀眾嘅行為。
喺敘事電影嘅視覺同美學表現中，女性視角擁有三個角度：
攝像機後嘅女性視角；
電影中女性角色嘅視角；
睇圖像嘅女性觀眾嘅視角。
女性視角同男性視角喺概念上形成對比 。

女性視角嘅作品
女性作品係指以女性族群為訴求對象者嘅作品。例如喺戀愛遊戲中，設定角色同表現手法迎合女性嘅喜好，通常會特登強調靚仔角色嘅外貌同才華。
女性作品又分為少女系同埋耽美系／百合系兩大類，少女系（日文：乙女向）係指少女漫畫、言情小說等以女性為主角嘅愛情故事，早期一般係一對一，近年逐漸出現後宮傾向；而耽美系係女性想像中嘅男同志戀愛作品，而百合系係女性想像中嘅女同志戀愛作品。
早期嘅女性作品，戀愛嘅成分相當重；而近年因為創作蓬勃嘅關係，亦逐漸出現唔係以戀愛為主題嘅女性作品。
女性人形機械人

女性人形機械人（gynoid），又叫 fembot（粵拼：fem1 bot4），指個樣特登設計到好似女人噉嘅樣嘅人形機械人。
女性鹹濕演員

女性鹹濕演員（英文：female porn actor、日文：ポルノ女優）係指從事鹹濕演出嘅女演員。一般來講，姖哋演出嘅作品除咗鹹濕片之外，仲有各種鹹濕寫真集同電視節目等。
同「女性鹹濕演員」相對，男性嘅鹹濕從業者就叫做「男性鹹濕演員」。
女性生殖系統

女性生殖系統即係指專屬女人嘅生殖器官同組織，主要用嚟為人類繁殖。佢分為內陰同外陰部分。內陰部分由子宮、卵巢、輸卵管等構成；外露部分即女性外陰部分，喺最為地道嘅粵語詞彙入便，叫做㞓或者屄。
外陰